Document ID: 32006R0352

UREDBA SVETA (ES) št. 352/2006
z dne 27. februarja 2006
o razveljavitvi Uredbe (EGS) št. 1461/93 o dostopu do javnih naročil za ponudnike iz Združenih držav Amerike
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Uredba Sveta (EGS) št. 1461/93 (1), omejuje dostop ponudnikov iz Združenih držav Amerike do nekaterih javnih naročil, ki so jih nekateri naročniki oddali kot odgovor na nekatere ukrepe, ki so jih v zvezi s ponudniki iz Skupnosti sprejele Združene države Amerike v skladu s poglavjem VII njihovega Zakona o trgovini iz leta 1988.
(2)
Sklep Združenih držav Amerike, da razveljavijo sankcije, uvedene v skladu s poglavjem VII njihovega Zakona o trgovini iz leta 1988, bo začel veljati 1. marca 2006.
(3)
Uredbo (EGS) št. 1461/93 je treba zato razveljaviti -
SPREJEL NASLEDNJO UREDBO:
Člen 1
Uredba (EGS) št. 1461/93 o dostopu do javnih naročil za ponudnike iz Združenih držav Amerike se razveljavi.
Člen 2
Ta uredba začne veljati z dnem objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. februarja 2006

Labels: 3
18